**4ο Πανελλήνιο Συνέδριο:**

**"Αξιοποίηση Βιομηχανικών Παραπροϊόντων στη δόμηση"**

ΟΔΗΓΙΕΣ ΣΥΓΓΡΑΦΗΣ ΑΡΘΡΟΥ – ΥΠΟΒΟΛΗ ΤΕΛΙΚΟΥ ΚΕΙΜΕΝΟΥ

Η πλήρης εργασία θα υποβληθεί **το αργότερο** **μέχρι τις 30 Απριλίου 2015**, ηλεκτρονικά στο info@evipar.org και σε αρχείο τύπου **Word**.

# ΓΛΩΣΣΑ ΤΟΥ ΣΥΝΕΔΡΙΟΥ

Επίσημη γλώσσα του συνεδρίου είναι η **Ελληνική** και όλες οι εργασίες που υποβάλλονται πρέπει να είναι στα ελληνικά.

# ΜΟΡΦΗ ΣΕΛΙΔΑΣ

Η εργασία πρέπει να ετοιμασθεί σε σελίδα μεγέθους Α4 (210 x 297 mm). Η σελίδα, περιλαμβάνοντας τα σχέδια, τις φωτογραφίες, τους πίνακες κλπ. θα πρέπει να έχει περιθώρια 25 mm. Όλη η εργασία θα γραφεί σε μία στήλη. Η μορφοποίηση θα πρέπει να διατηρηθεί στο ελάχιστο ώστε να είναι ευκολότερη η μετέπειτα επεξεργασία.

# ΚΕΙΜΕΝΟ

Να χρησιμοποιηθεί η γραμματοσειρά “Times New Roman Greek” με χαρακτήρες μεγέθους 12 pt. εκτός από τους πίνακες και τις λεζάντες όπου το κείμενο θα είναι μεγέθους 11 pt. Όλο το κείμενο να γραφεί σε μονό διάστημα (single spacing). Να αφήνεται μια κενή σειρά μετά από τίτλους ή υποτίτλους, μεταξύ κειμένου και εξισώσεων ή πινάκων ή σχημάτων κλπ. Η αρχή κάθε παραγράφου να τοποθετείται 5 mm δεξιά από το αριστερό περιθώριο, εκτός από την πρώτη παράγραφο μετά από τίτλο ή υπότιτλο.

Τα σχήματα, οι φωτογραφίες, οι πίνακες κλπ. μπορούν να τοποθετηθούν οπουδήποτε μέσα στο κείμενο, κοντά στο σημείο όπου αναφέρονται, και μπορούν να καταλαμβάνουν πλάτος έως 160 mm.

# ΠΡΩΤΗ ΣΕΛΙΔΑ

Στην πρώτη σελίδα αναφέρονται κατά σειρά

Τίτλος στα ελληνικά

Συγγραφείς

Πανεπιστημιακό ίδρυμα, φορέας ή εταιρεία προέλευσης

Λέξεις κλειδιά

Περίληψη στα ελληνικά

Στη συνέχεια επαναλαμβάνονται τα παραπάνω (Τίτλος, Συγγραφείς, Ίδρυμα προέλευσης, Λέξεις κλειδιά και Περίληψη) στα αγγλικά

# ΔΙΑΡΘΡΩΣΗ ΕΡΓΑΣΙΑΣ

Οι τίτλοι των κυρίων ενοτήτων της εργασίας θα γράφονται με αρίθμηση και κεφαλαία γράμματα, ενώ οι δευτερεύοντες τίτλοι ενοτήτων με αρίθμηση και πεζά γράμματα, σύμφωνα με το παρακάτω παράδειγμα:

1. ΕΙΣΑΓΩΓΗ

2. ΜΕΘΟΔΟΛΟΓΙΑ

2.1 Ιδιότητες υλικών

Επάνω από κάθε τίτλο ή υπότιτλο θα υπάρχει μια κενή σειρά.

# ΕΞΙΣΩΣΕΙΣ

Οι εξισώσεις θα γράφονται αμέσως μετά το αριστερό περιθώριο και στο δεξιό άκρο της σειράς θα αναγράφεται σε παρένθεση ο αριθμός αναφοράς τους. Μέσα στο κείμενο θα αναφέρονται σαν “Εξίσωση 1”…. κλπ. Επάνω και κάτω από κάθε εξίσωση θα υπάρχει μια κενή σειρά.

# ΣΧΗΜΑΤΑ ΚΑΙ ΦΩΤΟΓΡΑΦΙΕΣ

Τα σχήματα και οι φωτογραφίες θα προσαρμοστούν στα πλαίσια της ολικής μορφής της εργασίας (μέγιστο πλάτος 160 mm), θα αριθμηθούν και θα έχουν στο κάτω μέρος τίτλο στα ελληνικά (π.χ. Σχήμα 1. …, Φωτογραφία 2. ..., κλπ.). Τα σχήματα και οι φωτογραφίες θα είναι ενσωματωμένα μέσα στο κείμενο και θα βρίσκονται στο πιο βολικό σημείο μετά από την αναφορά τους στο κείμενο. Κάτω από κάθε σχήμα ή φωτογραφία θα υπάρχει μία κενή σειρά. Τα σχήματα και οι φωτογραφίες μπορούν να είναι έγχρωμα και θα παραμείνουν έτσι στην ηλεκτρονική έκδοση των πρακτικών, αλλά σε περίπτωση έντυπης έκδοσης θα τυπωθούν ασπρόμαυρα.

# ΠΙΝΑΚΕΣ

Οι πίνακες θα ακολουθούν επίσης αρίθμηση και θα υπάρχει η αντίστοιχη αναφορά στο κείμενο με τη μορφή “Πίνακας 1” κλπ. Ο κάθε τίτλος, στα ελληνικά (π.χ. Πίνακας 1. …, κλπ.), θα είναι στο επάνω μέρος του αντίστοιχου πίνακα. Θα χρησιμοποιηθούν μόνο οριζόντιες γραμμές στους πίνακες. Επάνω και κάτω από κάθε πίνακα θα υπάρχει μία κενή σειρά.

# ΑΝΑΦΟΡΕΣ – ΒΙΒΛΙΟΓΡΑΦΙΚΕΣ ΠΑΡΑΠΟΜΠΕΣ

Οι αναφορές μέσα στο κείμενο θα γίνονται με παράθεση του συγγραφέα και της ημερομηνίας σε παρένθεση π.χ. Writer (2004) ή (Author, 1987). Ο κατάλογος των Βιβλιογραφικών Παραπομπών θα είναι συνταγμένος κατά απόλυτη αλφαβητική σειρά και θα περιλαμβάνει μόνον εργασίες στις οποίες γίνεται σαφής αναφορά στο κείμενο. Η μορφή των βιβλιογραφικών παραπομπών θα είναι όπως φαίνεται στο υπόδειγμα εργασίας και στα παρακάτω παραδείγματα:

Για αναφορά σε επιστημονικό περιοδικό:

Bilodeau, A. & Malhotra, V.M. (2000). High-Volume Fly Ash System: Concrete Solution for Sustainable Development. *ACI Materials Journal*, Vol. 97, No.1, pp 41-48

Για αναφορά σε βιβλίο:

Dean, Y. (1996). *Mitchell’s Materials Technology*. Singapore: Logman.

Για αναφορά σε επιστημονικό συνέδριο:

Bech, N. & Feuerborn, J. (2008). Coal ash utilization in Europe. *Proceedings of the International Conference EuroCoalAsh 2008*, 6th-8th October 2008, Warsaw, Poland, pp 9-25.